Такім чынам, сучасныя даследаванні сведчаць пра тое, што ўрбанонімы ў сённяшняй Беларусі паводле сваёй матывацыі размяркоўваюцца наступным чынам: самая вялікая група (больш за 15%) – гэта назвы, звязаныя з Другой сусветнай вайной; на другім месцы (каля 9%) – назвы, матываваныя расійскай гісторыяй і культурай дасавецкага перыяду; затым савецка-камуністычныя назвы (больш за 6%); наступныя групы – назвы, звязаныя з беларуска-савецкай гісторыяй і культурай, а таксама беларускай гісторыяй і культурай дасавецкага часу. Відавочна, што сярод былых савецкіх рэспублік Беларусь па сваёй урбаніміцы засталася самай “савецкай”, пры гэтым яшчэ і з моцным расійскім ухілам.